Nona (siri TV)

Nona ialah sebuah rancangan majalah yang diterbitkan oleh TV3 dan disiarkan pada setiap Ahad pada jam 2.00 petang, sejak 25 Ogos 1985.

Sejarah
Konsep dan idea asal Nona sebenarnya diilhamkan oleh anak kepada pasangan seniman dan seniwati veteran terkenal, Allahyarham Datuk Jamil Sulong dan Datuk Rosnani Jamil iaitu Dr. Anwardi Jamil yang juga penerbit awalnya.

Ketika di awal penerbitannya, Nona berada di bawah Jabatan Penerbitan sehinggalah kemudiannya ia dipindahkan kepada Jabatan Berita & Hal Ehwal Semasa yang diketuai oleh penerbitnya, Nuraeshah Malik. Jika dilihat kepada perjalanan Nona selama 33 tahun, populariti dan kekuatan program yang berkonsepkan kekeluargaan itu terletak kepada kandungannya yang lebih mengutamakan kepada isu wanita di dalam dan juga luar negara.

Pada awal kemunculannya, antara segmen popular dalam program berkenaan termasuklah Cik Sri Siantan, Petua Nona, Dari Fail, Titian Hidup, Motivasi dan Klinik Nona yang terus meletakkan Nona sebagai salah sebuah program diminati ramai. Dalam pada itu, Nona juga berjaya mencipta sejarahnya tersendiri apabila pernah tampil dengan program realitinya sendiri, Pengacara Jemputan Nona (PJN) yang mula diperkenalkan pada tahun 1991.

Sempat bertahan selama lima tahun, PJN telah mencungkil bakat-bakat pengacara baharu antaranya termasuklah Normala Samsudin, Maria Tunku Sabri,Raja Mazian Raja Mohamed, Norish Karman, Norjuma Habib Mohamed,Nollyzai Awang Sham &Farah Adeeba Mohd Ashraf.

Selepas Pengacara Jemputan nona..nona terbitkan segmen pesona nona selama 3 musim,matlamatnya sama untuk mencari pengacara.antara bakat yang dicungkil dari pesona nona Noor Azean Abdol Karim dan pengacara nona Siti Hasfizza Aswaty Sab Jahan.

Pada tahun 2015 nona kembali dengan segmen terbaru Pencarian Nona Manis yang menobatkan Uyaina Arshad sebagai Juara.

Senarai pengacara

Pengacara Terkini
 Tahun  Pengacara  2021-kini Amyra Rosli 

Bekas Pengacara
 Azizah Mahzan
 Azizah Ariffin (2004-2005)
 Christine Ling
 Norazlina Ahmad Din (NAD)
 Dian P. Ramlee
 Ezzah Aziz Fawzy
 Nurfarahin Jamsari
 Nollyzai Awang Sham
 Norjuma Habib (2004) 
 Nor Azlina Redzuan 
 Raja Mazian Raja Mohamed
 Radziah Mohamed Kamal
 Sharifah Shawati 
 Normala Samsudin (2001-2003)
 Nurul Syuhada Nurul Ain (2006-2007)
 Fiza Sabjahan (2008-2009)
 Maya Karin (2010)
 Vanida Imran (2011)
 Fara Fauzana (2012-2014)
 Neelofa (2012-2014)
 Fouziah Gous (2015)
 Uyaina Arshad (2016-2017)
 Mira Filzah (2018-2021)

Trivia
 Program Nona sudah dibarisi terdiri daripada berpuluh pengacara sama ada selebriti dan personaliti TV3 sendiri. Hos program Nona dari selebriti TV seramai sembilan orang iaitu Dian P. Ramlee, Azizah Mahzan, Maya Karin, Vanida Imran, Fara Fauzana, Neelofa, Fouziah Gous, Mira Filzah sehingga Amyra Rosli.

 Nona mempunyai program pencarian bakat iaitu Pengacara Jemputan Nona (PJN) dan Pesona Nona (PN) yang mana mencari muka baru untuk mengisi kekosongan hos Nona bagi musim baru, Normala Samsudin menjuarai Pengacara Jemputan Nona edisi 1992 kemudian diserap sebagai kakitangan TV3 seperti pengacara dan pembaca berita malah pada 2001 Normala menjadi pengacara Nona ke-11.Pada tahun berikutnya diteruskan  juara Pengacara Jemputan Nona 2002 Norjuma Habib (dari Pilau Pinang)  menjadi pengacara untuk tahun 2004

 Nurul Syuhada Nurul Ain satu-satunya pengacara bukan dari program Pengacara Jemputan Nona memandangkan menjadi juara Malaysian Top Host 2005. Beliau keluar dari program Nona bagi menyertai Majalah 3 pada 2007 bagi menggantikan Nozie Pak Wan Chek dan tempat Nurul diganti oleh Fiza Sabjahan, Naib Juara Pesona Nona 2007

 Program Nona musim 2020-21 kebanyakan menjalankan penggambaran di lokasi tertentu termasuk rumah pengacara semasa Perintah Kawalan Pergerakan (PKP) yang memcacatkan proses.

 Uyaina Arshad juara Persona Nona 2016 sempat menjadi pengacara edisi 2017 sebelum menyertai sebuah pertandingan di Jakarta, Indonesia pada 2018 dan menyertai Wanita Hari Ini bersama bekas pengacara terdahulu Fiza Sabjahan

Rujukan

Pautan luar
 Laman web rasmi 

Kategori:Rancangan TV3
Kategori:Rancangan temu bual televisyen Malaysia